**ELŐTERJESZTÉS**

**Cikó Község Önkormányzat Képviselő-testületének 2018. november 21-i**

**rendes testületi ülésére**

**6. számú előterjesztés**

**Tárgy: Az Önkormányzat 2019. évi belső ellenőrzési terve**

Előterjesztő: Bakó Józsefné jegyző

Előterjesztést készítette: Bakó Józsefné jegyző

**Tisztelt Képviselő-testületi ülés !**

A Magyarország helyi önkormányzatairól szóló 2011. évi CLXXXIX. Törvény (továbbiakban: Mötv.) 119.§ (3) bekezdése alapján a helyi önkormányzat rendelkezésére álló források szabályszerű, gazdaságos, hatékony és eredményes felhasználásának biztosítása érdekében a jegyző köteles - a jogszabályok alapján meghatározott - belső kontrollrendszert működtetni.

A jogszabály szerint a jegyző köteles gondoskodni - a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzatokra vonatkozó éves ellenőrzési tervet az irányító-testület az előző év december 31-ig hagyja jóvá.

A társult önkormányzatok éves ellenőrzési tervének összeállítása a belső ellenőrzési feladatok és a rendelkezésre álló kapacitások összehangolásának érdekében az érintett helyi önkormányzatok jegyzői véleményének figyelembevételével történik.

*A társult feladatellátás során készített éves ellenőrzési terv magába foglalja a társulásban résztvevő önkormányzatoknak a képviselő-testület által jóváhagyott éves ellenőrzési terveit.*

A társult feladatellátásra vonatkozó éves ellenőrzési terveket, összesítve a közös feladatellátás esetén a feladatellátást végző közös hivatal vezetője tájékoztatásul a társulás irányító szerve elé terjeszti.

A belső ellenőrzés feladata a Bonyhád Város Önkormányzata, valamint a Völgységi Önkormányzatok Társulásában (VÖT) a belső ellenőrzési közös feladatellátásban résztvevő önkormányzatok ellenőrzése.

A belső ellenőrzési közös feladatellátásban résztvevő VÖT tagönkormányzatok 2019. évi belső ellenőrzési feladatainak ellátására a Társulás költségvetésében biztosítjuk 16 önkormányzatra az együttes fedezetet, a külső szolgáltató által az elvégzendő feladatokra adott 3 500 E Ft + 945 E Ft Áfa, bruttó 4 445 E Ft összegű ajánlata szerint.

Az ellenőrzési tervet a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Kormányrendelet 32. §. (4) pontja értelmében, valamint Magyarország helyi önkormányzatairól szóló 2011. évi CLXXXIX. törvény 119. § (5) bekezdése alapján az irányító-testület hagyja jóvá, azaz Bonyhád Város Önkormányzata.

Az előterjesztéshez csatoltuk a 2019. évi ellenőrzési tervet (**1. számú melléklet**), amely tartalmazza a kockázatelemzés eredményének összefoglaló bemutatását. A Völgységi Önkormányzatok Társulásában (VÖT), a belső ellenőrzési feladatok közös ellátásában résztvevő önkormányzatok vonatkozásában **a 2. sz. mellékletben** részletezett ellenőrzéseket tervezzük 2019. évben megvalósítani.

Kérem a Képviselő-testületet, hogy az előterjesztést megvitatni és a 2019. évre vonatkozó ellenőrzési tervet jóváhagyni szíveskedjen.

**Határozati javaslat**

Cikó Község Önkormányzat Képviselő-testülete a 2019. évre vonatkozó belső ellenőrzési tervét az előterjesztés 1. és 2. számú melléklete szerint jóváhagyja.

Határidő: 2018. december 31.

Felelős: Bakó Józsefné jegyző

Cikó, 2018. november 14.

Bakó Józsefné sk.

jegyző